Det fortæller Birgitte Josefsen, sundhedspolitisk ordfører for Venstre i Folketinget. - Vi har allerede fået 3.2 milliarder kroner til sygehuset, men får nu ekstra 900 millioner kroner, så i alt 4.1 milliarder kroner. Det er rigtigt godt for Nordjylland og de nordjyske patienter, siger Birgitte Josefsen. Til gengæld er Regionsrådsmedlem Marian Geller langt fra tilfreds. Hun fortæller til TV2/Nord, at der var søgt om 1,8 milliard, men resultatet altså kun blev det halve. -Jeg tror det på den baggrund bliver rigtig svært at få økonomien til at hænge sammen, siger Marian Geller. Regionrådsformand for Region Nordjylland, Ulla Astman, er også skeptisk. -Selvfølgelig er jeg glad for at få 4,1 milliard, men det betyder også, at vi mangler kanp en milliard til det projekt vi ønsker at udføre. Vi skal i gang med at pille ud af projektet, og det kommer nok til at gå ud over støttefunktionerne, som apotek og depoter, siger Ulla Astman til TV2/Nord.

Referat:
Region Nordjyllander har fået en tidlig julegave i form af 900 millioner kroner oveni det i forvejen afsatte beløb til byggeriet af et nyt sygehus i Aalborg Øst. Men det er kun halvdelen af, hvad der blev ønsket.